JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Müncheni tragöödia 50. aastapäev
Iraan saadab Süüriasse uusi relvi
Nahkhiiri ei tasu koroonas süüdistada
Esmaspäeval, 5. septembril, möödus 50 aastat
toonase Lääne-Saksamaa Müncheni Olümpiamängudest
ja seal toimunud veresaunast,
mille ohvriks langes 11 Iisraeli sportlast.
Kaheksa PLO terroristi,
kes kuulusid Yasser Arafati juhitud gruppi Black September
(Must September), infiltreerus toona halvasti valvatud olümpiakülla,
murdis sisse Iisraeli sportlaste ühiselamusse
ja võttis 11 neist pantvangiks.
Mängud peatati päevaks päästeoperatsioonide tõttu,
mille käigus mõrvati kaks iisraellast, kui nad veel olümpiakülas viibisid.
Üheksa ülejäänut ja üks saksa politseinik hukkusid järgmisel päeval
Saksa politsei sooritatud
ja mitmel muul moel ebaõnnestunud päästeoperatsiooni ajal.
Viis neist kaheksast terroristist sai surma mainitud operatsiooni ajal,
kuid kolm ellujäänut lennutati Liibüasse,
kus neid ootas sangarlik vastuvõtt.
Musta Septembri terrorirühmituse rahastusjuhina töötas toona
ja ka tolle Müncheni operatsiooni ajal
Palestiina omavalitsuse nüüdne juht Mahmoud Abbas,
keda kuriteos osalemise eest kunagi siiski süüdi ei mõistetud.
Iisraeli president Isaac Herzog osales koos abikaasa Michaliga
riigivisiidi käigus
mõrvatud sportlaste 50. mälestusüritusel,
mis korraldati Saksamaa Liiduvabariigi presidendi
Frank-Walter Steinmeieri kutsel.
Iisraeli pidevad rünnakud
Süürias asuvate Iraani relvade lao- ja tootmisrajatiste pihta
on pannud sõjalised pinged viimastel nädalatel äärmuseni tõusma.
Hoolimata sellest,
et Süüria on palunud Iraanil mitte tulistada või lennutada droone Iisraeli,
pole Iraan lõpetanud oma relvatarneid Süüriasse.
Selle tulemusel, et nii USA kui Iisrael on hävitanud neid relvakonvoisid,
on Iraan hakanud toetuma üha enam reisilennukitele,
hoolimata sellest, et see rikub kõiki rahvusvahelisi lepinguid.
Need kauba- ja reisilennukid
on toimetanud Iraani objektidele täppisrakette, öövaatlusseadmeid
ja minidroone,
mis on kõik piisavalt väikesed, et neid reisilennukeisse lastida.
Iisrael peab nüüd Iraani levimist kõikjale Süüriasse
jätkuvaks ohuks oma riiklikule julgeolekule
ja on teinud rünnakuid mitmete objektide pihta,
et kärpida Iraani vägede levikut ja relvastumist regioonis.
Tänavused Iisraeli sooritatud õhurünnakud
tekitasid suurt kahju Damaskuse Rahvusvahelisele lennuväljale
ja peatasid lennuliikluse kaheks nädalaks.
Süüria allikate teatel
suunas Iraan oma saadetised seetõttu Aleppo lennuväljale,
mistõttu Iisrael olevat umbes nädala eest ka seda rünnanud.
Rohkem kui 5000 Iisraeli erus olevat armeejuhti
ja endist julgeolekuametnikku
on allkirjastanud avaliku kirja USA presidendile Joe Bidenile,
kus teda õhutati mitte sõlmima uut tuumalepingut Iraaniga.
"Oma ühise kogemuse ja hinnangu põhjal usume,
et mitmel erineval põhjusel oleks see leping katastroofiline
USA, Iisraeli ning globaalsele rahule ja julgeolekule," tõdetakse kirjas.
Antud Iisraeli kaitse- ja julgeolekufoorumi kirjutatud läkituse
allakirjutanute seas on väga tuntud ja kõrgelt hinnatud tippohvitsere
kõigist Iisraeli relvajõududest
ning julgeoleku- ja korrakaitseametnikke
ja endiseid ministreid.
Julgeolekufoorum peab oma missiooniks tagada,
et Iisraeli julgeolekut juutide kodumaal
ei peetaks kunagi iseenesestmõistetavaks,
ja praegu elustatav leping
annaks Iraanile selge legaalse tee tuumarelvade hankimiseks lähiaastail.
Majandussanktsioonide kaotamisega
võib Iraani valitsus laiendada tuuma- ja ballistiliste rakettide programme
ning jätkata oma regionaalse hegemoonia plaane,
kuid samas käivitab leping regionaalse võidurelvastumise,
kus riigid nagu Egiptus, Saudi Araabia ja teised sunniitlikud maad
peavad kas arendama või hankima endalegi tuumarelvi,
et leevendada Iraani-ohtu.
Samuti käivituvad suure tõenäosusega ka erinevad sektantlikud ja ususõjad,
märgitakse kirjas.
Leping vabastab Iraanile suvaliselt varem külmutatud vahendeid,
mida kahtlemata kasutatakse terrori ja ebastabiilsuse eksportimiseks
kogu regiooni ja sellest kaugemalegi ennenägematus mastaabis,
kui sellele lisada veel tulevane tuumarelvavihmavari.
Austraalias, Adelaide'i Ülikooli tudengilehes On Dit
avaldati augustis artikkel pealkirjaga Surm Iisraelile,
mis leidis laialdast vastukaja
ning tekitas ebakindlust ja hirmu kohalike juudi tudengite seas.
Artikkel avaldati ka On Dit' Facebooki lehel ja seal tõdeti,
et leht seisab Palestiina rahva kõrval
ja sama peaksid tegema ka selle lugejad.
Jõuliselt antisemiitlikud pealkirjad
kuulutasid au intifadale ja vastupanule.
Lahendus rahu saavutamiseks
ja õiguse jalule seadmiseks Palestiinale
on nõudmine Iisraeli lõpetamiseks, kirjutas lehe toimetaja,
moslemitaustaga Habibah Jaghoori.
Austraalia Juudi Tudengite Ühendus
nõudis ülikoolilt koheseid samme lehe ja selle toimetaja suhtes,
sest see polnud esimene kord,
kui Jaghoori on lehes juutide massimõrvale õhutanud.
Erinevalt pandeemia ajal eriti hiinlaste poolt maailmas levitatud infost
pole koroonas ehk Covid-19s vaja süüdistada nahkhiiri,
ütlevad Iisraeli teadlased.
Rohkem kui 2,5 aastat pärast Covid-19 esmakordset avastamist
ja selles ühe Hiina nahkhiireliigi süüdistamist,
teatasid Tel Avivi Ülikooli teadlased avalikult,
et pandeemia ja nende lendavate imetajate vaheline seos
ei põhinenud piisavalt veenvatel andmetel.
Sellele polevat piisavalt teaduslikke tõendeid
ning see on tekitanud asjatut stressi ja hämmingut kogu maailmas.
Nahkhiirtel on ülimalt tõhus immuunsüsteem,
mille abil nad suudavad hakkama saada ja suhteliselt kergelt üle elada
sellisedki viirused, mida peetakse tapvaiks teistele imetajatele
ehk seega ka inimestele, mainib uurimisraport.
Teadustööd juhib Tel Avivi Ülikooli neuroloogiainstituudi juhi
prof Yossi Joveli laboratooriumi teadlane dr Maya Weinberg,
kelle sõnul uuris teadlasterühm kümneid vastava ala juhtivaid artikleid
ja uurimus ning nende järeldused
avaldati kirjalikult respekteeritud Science Journalis.
Kuigi teadlased väidavad, et on tõesti tõendeid selle kohta,
et Covid-19 võis lähtuda nahkhiirtelt, ei tea me samas seni,
rohkem kui kaks aastat pärast pandeemia puhkemist,
mis on koroonavariandi täpne algupära.
Lisaks ei taga viiruse avastamine nahkhiirtes
tingimata nakkuse jätkumist,
sest sellise sündmuse toimumiseks on vajalik paljude teiste bioloogiliste,
ökoloogiliste ja inimestest johtuvate tingimuste olemasolu,
ütles dr Maya Weinberg.
Gaza sektorit valitsev terrorirühmitus Hamas
on hukanud inimesi vaid selle põhjal,
et neid kahtlustati võimalikus koostöös Iisraeli armee või luureteenistusega.
Hamasi Siseministeerium teatas pühapäeval, 4. septembril,
et hukati viis Gaza piirkonna elanikku, keda kahtlustati koostöös Iisraeliga,
kaks neist mahalaskmise läbi,
ja kolm ülejäänut, keda süüdistati mõrvas ja röövimises, poomise läbi
Palestiina Revolutsiooni kriminaalkoodeksi alusel.
Kokku on Palestiina omavalitsuse rajamise järel alates 1994. aastast
saanud surmanuhtluse 245 palestiinlast,
kellest ca 90 % on olnud Gazast ja ülejäänud Läänekaldalt.
Jeruusalemmas, nn Taaveti linnas toimunud kaevetööde käigus
avastati üliharuldane
ja eriti Jeruusalemma puhul esmane omalaadne arheoloogiline leid.
Tegu on esimese, Saalomoni templi aegse elevandiluust esemega,
mida pole Jeruusalemmas kunagi varem leitud,
ja mujalgi on need olnud äärmiselt haruldased.
Elevandiluud, mida peeti üheks muinasaja kalleimaks tooraineks,
paiguti isegi kullast kallimaks, leiti paleesarnase hoone varemeist,
kui Jeruusalemm oli oma võimu tipul ca 800 a e.m.a.
Elevandiluud mainitakse Piiblis vaid mõne korra,
alati seoses kuningapere või suure varandusega,
sh kirjelduses kuningas Saalomoni trooni kohta (1Kn 10:18)
ja kuningas Ahabi ehitatud vandlipalee kohta Samaariasse (1Kn 22:39)
ning prohvet Aamose mainitud kohas Iisraeli aadelkonna luksuslikust elust
ja lebamisest oma elevandiluust voodeis (Am 6:4).
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee